CELEX: 62016CN0291
Language: sl
Date: 2016-05-23 00:00:00
Title: Zadeva C-291/16: Predlog za sprejetje predhodne odločbe, ki ga je vložilo Juzgado de lo Mercantil n° 8 de Barcelona (Španija) 23. maja 2016 – Schweppes S.A./Exclusivas Ramírez S.L. in drugi

22.8.2016   
            
            
               SL
            
            
               Uradni list Evropske unije
            
            
               C 305/13
            
         Predlog za sprejetje predhodne odločbe, ki ga je vložilo Juzgado de lo Mercantil no 8 de Barcelona (Španija) 23. maja 2016 – Schweppes S.A./Exclusivas Ramírez S.L. in drugi
   (Zadeva C-291/16)
   (2016/C 305/19)
   Jezik postopka: španščina
   
      Predložitveno sodišče
   
   Juzgado de lo Mercantil no 8 de Barcelona
   
      Stranke v postopku v glavni stvari
   
   
      Tožeča stranka: Schweppes S.A.
   
      Tožena stranka: Exclusivas Ramírez S.L., Red Paralela S.L., Carboniques Montaner S.L., Orangina Schweppes Holding BV in Schweppes International Ltd
   
      Vprašanja za predhodno odločanje
   
   
               1.
            
            
               Ali je s členom 36 Pogodbe o delovanju Evropske unije (1) ter s členom 7(1) Direktive 2008/95/ES (2) in členom 15(1) Direktive (EU) 2015/2436 (3) skladno, da imetnik znamke v eni ali več državah članicah prepove vzporedni uvoz ali trženje proizvodov povsem enake ali skoraj enake znamke, katere imetnik je tretja oseba, pri čemer ti proizvodi izvirajo iz druge države članice, če je navedeni imetnik krepil celostno podobo znamke kot povezane z državo članico, od koder izvirajo proizvodi, ki jih želi prepovedati?
            
         
               2.
            
            
               Ali je s členom 36 Pogodbe o delovanju Evropske unije ter s členom 7(1) Direktive 2008/95/ES in členom 15(1) Direktive (EU) 2015/2436 skladno, da se proizvod z znamko, ki je dobro znana, prodaja v EU, pri čemer registrirana imetnika ohranjata celostno podobo znamke v vsem EGP, ki pri povprečnem potrošniku ustvarja zmedo glede trgovskega izvora proizvoda?
            
         
               3.
            
            
               Ali je s členom 36 Pogodbe o delovanju Evropske unije ter s členom 7(1) Direktive 2008/95/ES in členom 15(1) Direktive (EU) 2015/2436 skladno, da imetnik povsem enakih ali podobnih nacionalnih znamk v različnih državah članicah nasprotuje uvozu proizvodov, ki so označeni z enako ali podobno znamko njegovi in izvirajo iz države članice, v kateri ni imetnik, v državo članico, v kateri je imetnik znamke, če je vsaj v eni drugi državi članici, kjer je imetnik, implicitno ali izrecno soglašal z uvozom teh proizvodov?
            
         
               4.
            
            
               Ali je s členom 7(1) Direktive 2008/95/ES in členom 15(1) Direktive (EU) 2015/2436 skladno ter s členom 36 Pogodbe o delovanju Evropske unije skladno, da imetnik A znamke X v neki državi članici nasprotuje uvozu proizvodov, označenih z navedeno znamko, če ti proizvodi izvirajo iz druge države članice, v kateri je znamko (Y), ki je povsem enaka X, registriral drug imetnik B, ki jo trži, in:
               
                           —
                        
                        
                           oba imetnika, A in B, vzdržujeta intenzivne poslovne in gospodarske odnose, čeprav pri teh ne gre za strogo odvisnost za skupno uporabo znamke X;
                        
                     
                           —
                        
                        
                           oba imetnika, A in B, vzdržujeta usklajeno strategijo glede znamke, tako da pri upoštevni javnosti namenoma krepita videz ali podobo enotne in celostne znamke; ali
                        
                     
                           —
                        
                        
                           oba imetnika, A in B, vzdržujeta intenzivne poslovne in gospodarske odnose, čeprav pri teh ne gre za strogo odvisnost za skupno uporabo znamke X, poleg tega pa vzdržujeta usklajeno strategijo glede znamke, tako da pri upoštevni javnosti namenoma krepita videz ali podobo enotne in celostne znamke?
                        
                     
         
      (1)  UL C 202, 7.6.2002.
   
      (2)  Direktiva 2008/95/ES Evropskega parlamenta in Sveta z dne 22. oktobra 2008 o približevanju zakonodaje držav članic v zvezi z blagovnimi znamkami UL L 299, str. 25.
   
      (3)  Direktiva (EU) 2015/2436 Evropskega parlamenta in Sveta z dne 16. decembra 2015 o približevanju zakonodaje držav članic v zvezi z blagovnimi znamkami
   
      UL L 336, str. 1.